paragraph_text: thumb|200px|Zastava Twa naroda thumb|200px|Mutwa s lukom thumb|200px|Ples i glazba su važan dio kulture Twa naroda Twa ili Batwa mala je etnčka grupa koja prvenstveno živi u Ruandi i Burundiju, ali manje grupe se mogu naći i u Ugandi i Kongu. Pripada etničkim grupama koje se nazivaju pigmejima. Pripadnik ove grupe naziva se omutwa ili mutwa. U Ruandi i Burundiju govore kinyarwanda jezik koji je također glavni jezik većine naroda u ove dvije države. Broje oko 70.000-87.000 (od čega 30.000-40.000 u Burundiju, 20.000-27.000 u Ruandi, 16.000 u DR Kongo 3.000-4.000 u Ugandi). Njihov udio u stanovništvu je oko 1%. thumb|250px|lijevo|Twa žene u Burundiju sa zemljanim loncima Twa su prastanovnici Ruande i Burundija i bili su tu prije Hutu i Tutsi migracija u 11. odnosno 15. stoljeću. Njihov tradicionalni nomadski način života lovaca-sakupljača sve je teže održati zato što su mnoge šume posječene da bi se dobilo više prostora za poljoprivredu, razvojne projekte, prirodne rezervate itd. Zato se Twa narod sve više posvećuje drugim zanimanjima poput lončarstva ali i kao najamni radnici kod vlasnika zemlje. Iako pokušavaju ostaviti nomadstvo i razviti novi način života koji bi uključivao poljoprivredu i stočarstvo, to im je otežano jer većina ne posjeduje svoje vlastito zemljište i žive u siromaštvu. Njihovo pravo prastanovnika nikada nije priznato od vlada, tako da ne dobivaju nikakvu naknadu kada se protjeruju sa zemljišta na kojem žive.